SET ปิดบวก 2.16 จุด เมินสงครามเกาหลีเหนือ-มั่นใจบจ.ปิดงบฯ Q3/60 กำไรแจ่ม
SET ปิดบวก 2.16 จุด เมินสงครามเกาหลีเหนือ-มั่นใจบจ.ปิดงบฯ Q3/60 กำไรแจ่ม โดยดัชนีปิดตลาดวันนี้ อยู่ที่ระดับ 1,669.75 จุด บวก 2.16 จุด หรือ 0.13% มูลค่าซื้อขาย 6.02 หมื่นลบ.
26 ก.ย. 2560

ผู้สื่อข่าวรายงานว่า ดัชนีปิดตลาดวันนี้ อยู่ที่ระดับ 1,669.75 จุด บวก 2.16 จุด หรือ 0.13% มูลค่าซื้อขาย 6.02 หมื่นลบ.
10 หุ้นดันดัชนีวันนี้

 
ตลาดหุ้นเอเชีย

 
นายธีรวุฒิ กานต์นิภากุล ผู้อำนวยการอาวุโสฝ่ายวิเคราะห์หลักทรัพย์ บล.ซีไอเอ็มบี (ประเทศไทย) เปิดเผยว่า ตลาดหุ้นไทยวันนี้ปรับตัวขึ้นได้ดี หลังจากที่นักลงทุนคลายกังวลสถานการณ์ในคาบสมุทรเกาหลี ขณะที่ดัชนีตลาดหุ้นไทยมีความมั่นใจในผลประกอบการงวดไตรมาส 3/60 ของบริษัทจดทะเบียนที่คาดว่าจะออกมาดีตามการฟื้นตัวของเศรษฐกิจ หลังจากการบริโภคในประเทศ, ราคาสินค้าโภคภัณฑ์ และการท่องเที่ยวฟื้นตัวอย่างโดดเด่น นอกจากนี้มองว่ากลุ่มพลังงานจะยังผลักดันตลาดฯ ต่อไปได้
อย่างไรก็ดี ยังต้องติดตามการประชุมคณะกรรมการนโยบายการเงิน (กนง.) ในวันพรุ่งนี้ (27 ก.ย.) ถ้าคงอัตราดอกเบี้ยก็ถือว่าเสมอตัว แต่หากมีการปรับลดอัตราดอกเบี้ยก็อาจจะกระทบกลุ่มแบงก์
ด้านตลาดหุ้นในภูมิภาควันนี้แกว่งทั้งในแดนบวก-ลบเล็กน้อย แนะจับตาตัวเลขเศรษฐกิจสหรัฐฯ และแผนการปฏิรูปภาษีของนายโดนัลด์ ทรัมป์ ประธานาธิบดีสหรัฐ
ส่วนแนวโน้มการลงทุนในวันพรุ่งนี้ (27 ก.ย.) นายธีรวุฒิ เปิดเผยว่า ตลาดฯ คงจะแกว่งไซด์เวย์ โดยให้แนวรับ 1,665 จุด ส่วนแนวต้าน 1,678 จุด